NaiveNeuron/SloPal huggingface dataset:
Šipoš, Michal, poslanec NR SR (2023-12-08):
Ďakujem pekne za slovo. Chcem oceniť vystúpenie Veroniky Remišovej aj mojich kolegov, ktorí ostali v pléne napriek tomu, že je piatok, že je poobede, a zaujíma ich táto téma, že chcú diskutovať. Len, bohužiaľ, vidím, že kolegovia z koalície veľmi nemajú záujem. Vidím, že nejakí dvaja sú tam, no, tuná ešte obs... sedia pri pánovi Kmecovi, že by tu nemusel sedieť sám a nemusel by diskutovať s nami, odpovedať na otázky, čo by, čo by bolo fér, aby keď už tu prináša nejaký návrh, tak mohol by na to odpovedať. Ale ja by som možno poprosil aj pani spravodajkyňu Zuzanu Matejíčkovú, aby nám odpovedala na tieto otázky, lebo však tiež je vládna poslankyňa. Mnoho podnetov tu zaznelo, mnoho otázok a my tomu nerozumieme, prečo týmto zákonom v skrátenom konaní tak rýchlo treba pomáhať oligarchom, tak rýchlo treba pomáhať ľuďom, ktorí majú obrovské pozemky, kde sú záťaže environmentálne, vieme o tom veľmi dobre, spomínajú to moji kolegovia. Napríklad taký Istrochem, ktorý vlastní pán Babiš. A teraz my všetci daňoví poplatníci sa máme skladať na to, aby sme pánovi Babišovi vyšli v ústrety a odstránili tú environmentálnu záťaž. Pritom vieme, že na Slovensku je množstvo skládok, s ktorými sa boria obce, mestá, samosprávy. Ja som z východu, môžem hovoriť o skládke v Starej Ľubovni, Spišskej Belej, v Žakovciach a tam potrebujeme tie peniaze na to, aby sme odstraňovali tú záťaž. Tam potrebujeme, aby štát pomáhal, a nie bohatým oligarchom, ktorí len na to čakajú. Takže chcel by som vás poprosiť, ja viem, že môžete sedieť, môžete byť ticho, môžete nás ignorovať, ale keď chcete diskutovať, keď prednášate nejaké zákony v Národnej rade, tak nám, prosím vás, odpovedajte. Chceme počuť odpovede na naše otázky. Alebo keď hovoríte o novej kultúre, tak snáď by ste nám mohli slušne, fakticky odpovedať. Ďakujem veľmi pekne. (Potlesk.)
Grendel, Gábor, podpredseda NR SR (2020-11-03):
Poprosím pokoj v rokovacej sále.
Muňko, Dušan, poslanec NR SR (2023-12-05):
Pán Mažgút, ďakujem veľmi pekne, ale musím ťa doplniť. Žiadna komisia, ktorá vyberala pána Sása, firmu, ktorá nemala vôbec tam čo robiť, pretože mala podlžnosti voči Sociálnej poisťovni, zdravotnej poisťovni, daňovému riaditeľstvu, takže to je výmysel. Ale berem, pán Sulík, ako minister ste zlyhali na celej čiare ako manažér a že vás možno váš dobrý priateľ, kde chodievate sem-tam na pivečko, dobehol a nepovedal, aká je skutočnosť jeho vlastnej firmy. Pán Sás je známy v Bratislave. Po druhé, zlyhali ste ako manažér na celej čiare, pretože to nemalo žiadnu organizáciu. Tam nebol štatutár, ktorý bol každý večer zúčtoval veci, čo to vyhláška pokladničná predst.. dáva do pozornosti a ktorú musíte robiť. To isté pokiaľ sa týkalo, ste zaplatili pánovi Sásovi zo štátnych peňazí licenciu. To je ešte ďalšia vec, po ktorej on ďalej podnikal na túto licenciu. Takže nehovorte proste, že ste nevedeli vo veci a vôbec nehovorím o tej bujarej oslave, ktoré tam bolo. Veď ako jeden čelný predstaviteľ, podpredseda vlády, nebude predsa vyzývať, že vypime tento bar. A potom druhá vec, vy ako manažér ste zlyhali, či to bolo proste pri vyjednávaní plynu, keď pán Heger bol v Bruseli a nevedel vôbec, o čo sa jedná. Vymenujem vám ďalších desať vecí, ale nechcem odvádzať pozornosť od tej skutočnosti, jak ste to mini... ten rezort riadili. Náš nástupca, ktorý po vás prišiel, to jasne dokumentoval. Takže, pán Sulík, nasypme si popol na hlavu, vy nie ste manažér, vy ste slabý odvar z dobrého manažéra. (Potlesk.)
Bugár, Béla, podpredseda NR SR (2018-09-12):
Ďakujem. Otváram rozpravu. Do rozpravy som dostal písomné prihlášky dvoch poslancov alebo poslankýň za kluby, pani poslankyňa Cigániková za klub SaS, pán poslanec Krajčí za klub OĽANO a okrem toho ešte pán poslanec Poliačik sa prihlásil písomne do rozpravy. Takže chcem sa opýtať, pani poslankyňa, asi 5 minút vám nebude stačiť? Prerušíme? (Reakcia z pléna.) Takže preruším rokovania a budeme pokračovať hlasovaním o 17.00 hod. (Prestávka.) (Po prestávke.)
Gyimesi, György, poslanec NR SR (2022-05-24):
Ja sa čudujem, že vy z tej Republiky ešte neriadite túto zemeguľu. Všetko je pre vás také jednoduché, úplne bezproblémové, všetko viete vyriešiť jedným šmahom ruky, škoda, že máte len 6 %, možno by ste mali mať asi 60 podľa toho, aké máte nápady a aké máte riešenia na všetky globálne problémy tohto sveta. A pre poslancov z SaS, šesť mesiacov sa hovorí o tejto pomoci. To, že ste dostali paragrafové znenie pár hodín predtým, áno, to je pravda, ale o parametroch tejto pomoci sa hovorí šesť mesiacov. Tých šesť mesiacov, ktoré ste vy prostredníctvom vášho šéfa Richarda Sulíka blokovali. Blokovali ste akýkoľvek návrh. A teraz ho blokujete naďalej a blokujete ešte aj príjmovú časť rozpočtu, o ktorej hovoril minister financií. Takže to, že to prišlo znenazdajky a že to prišlo zo dňa na deň, je nebetyčná lož. To je hlúposť. Problém je ten, ktorý popísal aj pán poslanec Taraba, o ktorom som hovoril ja, pre vás rodina s deťmi nemá absolútne žiadnu hodnotu. Ten, kto ide hlasovať za tento zákon, je za rodiny, ten, kto ho nepodporí, je proti rodinám. Toto je veľmi jednoduchá rovnica. Ďakujem.
Grendel, Gábor, podpredseda NR SR (2021-11-03):
Pán poslanec Takáč s faktickou poznámkou.
Valocký, Jozef, poslanec NR SR (2019-06-25):
Vážený pán predsedajúci, k návrhu zákona vystúpila pani, jedna, poslankyňa, nepodala pozmeňujúci návrh, prosím, môžme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch 1, 2, 3 a 4 spoločne s návrhom gestorského výboru schváliť.
Bugár, Béla, podpredseda NR SR (2016-10-14):
Pán poslanec Goga.
Beluský, Martin, poslanec NR SR (2018-09-18):
Ďakujem za slovo. Vážený pán predseda, vážené panie poslankyne, páni poslanci, návrh novely, ktorou sa mení Ústava Slovenskej republiky, zákon č. 153/2001 o prokuratúre, zákon č. 187/2014 o podmienkach výkonu volebného práva v znení neskorších predpisov, zákon č. 38/1993 o organizácii Ústavného súdu Slovenskej republiky, o konaní pred ním a o postavení sudcov v znení neskorších predpisov, predkladajú do Národnej rady Slovenskej republiky za Ľudovú stranu Naše Slovensko Marian Kotleba, Rastislav Schlosár, Milan Uhrík, Martin Beluský a Stanislav Drobný. Cieľom legislatívneho návrhu je zmeniť spôsob voľby generálneho prokurátora Slovenskej republiky tak, aby o zvolení už nerozhodovali politici, to znamená poslanci Národnej rady Slovenskej republiky, ale odborníci, to znamená prokurátori, sudcovia, advokáti, notári a exekútori v priamych tajných voľbách. Takáto zmena spôsobu voľby generálneho prokurátora výrazným spôsobom prispeje k odpolitizovaniu tejto mimoriadne dôležitej funkcie a tiež k posilneniu jeho nezávislosti a nezaujatosti pri výkone funkcie, najmä však pri postihovaní nelegálnej činnosti siahajúcej často až k najvyšším predstaviteľom štátu. Zároveň sa posilní dôvera občanov k justícii a štátu ako takému. Viac k návrhu zákona poviem v rozprave, do ktorej sa hlásim ako prvý. Ďakujem.
Bugár, Béla, podpredseda NR SR (2018-05-25):
Je všeobecný súhlas? Nie, nech sa páči, prezentujme sa, hlasujme. (Hlasovanie.) Prítomných 124, za 67, proti 40, zdržalo sa 15 poslancov, 2 nehlasovali. Konštatujem, že tento návrh bol prijatý. Pán poslanec Mora.
B. Bugár, podpredseda NR SR: (2002-06-27):
Teraz dávam slovo spoločnému spravodajcovi z výboru pre hospodárstvo, privatizáciu a podnikanie, to asi nie, pre verejnú správu, je to chyba, Milanovi Hortovi a prosím ho, aby informoval Národnú radu o výsledku prerokovania tohto návrhu v jednotlivých výboroch. Nech sa páči.
Zajačik, Vladimír, poslanec NR SR (2021-11-05):
Janko, ja ti veľmi pekne ďakujem, že si otvoril aj túto tému, že si to trošku dal aj do takého duchovna, a tu práve vidíme tých ľudí minulosti, ako besne voči tebe útočia, lebo nemajú argumenty a nevedia, čo ti vlastne majú povedať. Vieš, to je, to je také symptomatické, že ľudia, ktorí najviac kričia, sú tí, ktorí nevedia, čo majú iné povedať, tak útočia osobne na človeka miesto toho, aby argumentovali vecne, stručne a jasne. Ďakujem ti ešte raz, Janko.
Bugár, Béla, podpredseda NR SR (2019-12-05):
Ďakujeme. Na vystúpenie pani poslankyne traja s faktickými. Pán poslanec Baránik.
Figeľ, Ján, podpredseda NR SR (2014-09-18):
Držte sa témy, prosím, pán kolega.
J. Počiatek, minister financií SR: (2009-11-05):
Po prvé nastavenie tohto systému bolo vykonané v roku 2005, ak si spomínate, čiže za vašej participácie vo vláde, čiže pozrite sa aj trošku do histórie, prečo ste vtedy túto otázku opomenuli. Tým ste fundamentálnym spôsobom, svojím spôsobom zle nastavili možnosť čerpania práve pre tieto malé obce, ktoré sa tu teraz snažíte hájiť. To je po prvé. Po druhé, keď som o tom hovoril minulý rok, nevedeli sme ešte rozsah a hĺbku krízy, ktorá nás postihne. Je oveľa väčšia, ako sme v tej dobe očakávali a tri dni sme tu sedeli a riešili, že tých zdrojov je naozaj obmedzené množstvo. Paradoxne, teraz vidíte, vhodná doba vám to pripomenúť, celý čas tvrdíte, že my plytváme prostriedkami, rozhadzujeme, neviem na čo všetko, tri dni som tu počúval rozpravu, všetky vaše návrhy boli len také, ktoré navyšovali rozpočtové kapitoly, až na jednu výnimku. Áno, uznávam, jediná, jedna výnimka. Z vašej strany vôbec. A teraz paradoxne všetky vaše otázky a dotazy smerujú len k tomu, prečo ešte hento alebo tamto nedofinancujete, ako napríklad túto vec. Ja sa nesporím o tom, či to je dobré, alebo nie je. Dokonca si myslím, že vzhľadom na to, že ste teda zle nastavili ten systém, jediná možnosť, ako to vyriešiť, bude, že do toho nejakým spôsobom vstúpi štátny rozpočet, ale je to záťaž. Malo by to byť niečím vykryté. A nikde ste neidentifikovali v tom rozpočte miesto a priestor, z ktorého by sa to dalo čerpať. Čiže, ak to budeme chcieť vyriešiť, čo jediná možnosť je zo štátneho rozpočtu v spolupráci s ministrom pôdohospodárstva, budeme musieť hľadať na to alternatívne riešenia. Ale ja dnes ešte sám neviem povedať aké, i keď som zástancom toho, že by sme to vyriešiť mali. Ďakujem.
Figeľ, Ján, podpredseda NR SR (2014-10-15):
Nech sa páči, Štefan Kuffa.
Pellegrini, Peter, predseda NR SR (2015-01-27):
Ďakujem pekne. S faktickými poznámkami pán poslanec Martvoň a pán poslanec Susko. Pán poslanec Martvoň, nech sa páči.
Puci, Róbert, poslanec NR SR (2015-03-17):
Dajte, prosím, hlasovať o bode 24 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Fronc, Martin, poslanec NR SR (2013-06-21):
Áno, ďakujem pekne, pani podpredsedníčka. Ešte raz, to, čo je, a to, čo pokladám za rozumné, že sú líniové stavby v záujme štátu, že tam tento inštitút existuje a môže existovať, či sú to železnice, diaľnice alebo rozvodné siete. A že ochrana súkromného vlastníctva tu tradične existovala, to mi hovorí o tom, že keď som chodieval po cestách na rovine, kľukatili sa ako had, hovorím, úplne nezmyselne, pretože bolo rešpektované políčko malého, obyčajného občana. Ale takýmto spôsobom významná investícia, ja sa chcem opýtať kolegu Kondróta hypoteticky, on vlastní stovky miliárd eur a chce urobiť veľkú investíciu, ktorá prinesie aj pracovné príležitosti. Ja tam mám len 15 árov pozemok ako, takže dôjde v rámci významnej investície k vyvlastneniu. To nie je len o ochrane súkromného vlastníctva. Ale potom ako je to s čl. 12 ústavy o rovnosti občanov? Kolegu Kondróta majetok a on je rovnejší jako len môj, ktorý je v rozsahu 15 árov. Čl. 12 hovorí o rovnosti občanov v právach a povinnostiach. Týmto porušíte aj tento ústavný článok. Ďakujem.
D. Jarjabek, poslanec: (2001-10-23):
Ďakujem za pozornosť.
Štefunko, Ivan, poslanec NR SR (2024-04-17):
Ďakujem veľmi pekne, pán predsedajúci. Dávid, veľmi správne si poznamenal, aká je cyklistická doprava dôležitá pre budúcnosť našej krajiny, a nielen budúcnosť našej krajiny, ale aj Európy. Kľúčovou súčasťou budúcnosti dopravy je preto, lebo je to jeden z najudržateľnejších, najzdravších, najefektívnejších a cenovo najdostupnejších spôsobov mestskej dopravy. Zároveň to aj vplýva pozitívne na zdravie a nielen teda dospelých, ale aj detí. Slovensko má extrémne veľký problém s obezitou malých detí a my im potrebujeme vytvoriť priestor na to, aby sa presúvali do školy napríklad na bicykloch a nielen, ja neviem, po chodníkoch, čo v zásade ani nie je legálne, ale mali by byť oddelené cyklopruhy. To, že to Erikovi Kaliňákovi alebo, ja neviem, pánovi Mažgútovi nevadí, to je jedna vec, druhá vec je, že aj európske vlády sa zaviazali minulý týždeň na výstavbu cyklistickej infraštruktúry v prvom, v prvej cyklistickej deklarácii, ktorú podporila Európska komisia, bude ju schvaľovať Európsky parlament. To znamená, že trošičku to vyplýva aj z našich záväzkov. Myslím si, že spôsob, akým sa to posudzuje, že niekto povie, že teraz je ten cyklopruh prázdny, a preto bol zbytočný, je blbosť. Lebo napríklad Kodaň tiež keď vybudovali cyklopruhy, tak boli prázdne, o dva, o tri roky sa naplnili, lebo ľudí si, ľudia si zvykli po nich chodiť. Podobne bol prázdny most Apollo, keď bol vybudovaný, dva-tri roky niekto hovoril, že je zbytočný, a teraz je most Apollo úplne plný. To znamená, že ten zvyk je veľmi dôležitý, ktorý, ktorý treba ako kebyže nasadiť do hláv občanov.
Figeľ, Ján, podpredseda NR SR (2014-11-08):
Chcem sa pridať k tejto argumentácii práve tým, že uznesenie súviselo s obsahom schôdze, samozrejme, aj s politickým rozmerom, a zároveň chcem povedať, že ak ste odmietli dnes o ňom hlasovať, je logické a podľa mňa aj korektné voči dvom osobám, ktorých sa dotýka, ktoré ohlásili korupciu v piešťanskej nemocnici, a to je pán doktor Suchánek a zdravotná setra Kovačovičová, aby sa o tom hlasovalo na najbližšej riadnej schôdzi, ak teraz nesúhlasíte.
Šimečka, Michal, podpredseda NR SR (2023-12-19):
Ďakujem veľmi pekne. Pán poslanec Vančo.
Zmajkovičová, Renáta, podpredsedníčka NR SR (2012-05-09):
S reakciou na vystúpenie pána poslanca Kollára. Pán poslanec Kamenický, nech sa páči.
Danko, Andrej, predseda NR SR (2018-06-20):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Maroszovi.
Macháčková, Katarína, poslankyňa NR SR (2016-09-08):
Ďakujem pekne, pán minister. Ja by som sa chcela ešte konkrétne spýtať, že teda, keďže tá prevencia je lacnejšia, teda tým pádom výhodnejšia, aké konkrétne kroky plánujete ako ministerstvo urobiť pre to teda, aby sa tá prevencia zvýšila alebo zlepšila.
Hrnčiar, Andrej, podpredseda NR SR (2019-02-18):
Ďakujem. Otváram všeobecnú rozpravu. Do rozpravy som dostal 8 písomných prihlášiek, za klub SAS pán poslanec Gröhling, za klub OĽANO pán poslanec Miroslav Sopko a ďalšími prihlásenými v rozprave sú Martin Poliačik, Zuzana Zimenová, Igor Matovič, Boris Kollár, Anna Verešová, Ján Budaj. O slovo požiadala pani ministerka školstva, nech sa páči.
Paška, Pavol, predseda NR SR (2012-08-06):
Pán poslanec Matovič.
Blaha, Ľuboš, podpredseda NR SR (2023-12-14):
Ďakujem pekne, pani ministerka. S doplňujúcou otázkou vystúpi pani poslankyňa Martina Holečková.
Sulík, Richard, podpredseda vlády a minister hospodárstva SR (2021-04-30):
Ďakujem pekne. Dámy a páni, dobrý deň prajem, tiež som nečakal, že už po roku tu budeme stáť a schvaľovať po druhýkrát programové vyhlásenia vlády. No ale, ako často zvyknem hovoriť, radšej koniec s hrôzou, ako hrôza bez konca. Koalícia našla tú silu na rozdiel od roku 2010, kedy približne po pätnástich mesiacoch vládnutia to celé skončilo. Tak na rozdiel od tej doby tentokrát sme našli tú silu, aby sme urobili novú dohodu, aby sme sa dali dokopy, aby sme fungovali ďalej. Je úplne pochopiteľné, že toto sa opozícii páčiť nebude, tak ako sa nám nepáčilo, keď Peter Pellegrini pred tromi rokmi prevzal žezlo po Robertovi Ficovi a myslím si, že to ste, páni, chápali rovnako. No tak teda ideme ďalej a myslím si, že po prvom roku je čas na takú krátku bilanciu. Dovoľte mi povedať pár slov k ministerstvu hospodárstva. Prvá vec, ktorá ma príjemne prekvapila, bola kvalita personálu, ktorý tam Peter Žiga zanechal. V podstate som spravil iba jednu, jednu dôležitejšiu výmenu na už tých úradníckych pozíciách. Bol to jeden pán, ktorý má dnes na krku trestné oznámenie za veľmi čudný informačný systém s názvom ISKRA, kde štát prehajdákal, teda chcel prehajdákať 20 miliónov, ale prehajdákal len polovicu, lebo potom sme to zastavili. Je vylúčené, že Peter Žiga o tomto nevedel. Toto je aj taký, myslím si, že hlavný rozdiel. Napriek všetkým tým... (Prerušenie vystúpenia predsedajúcim.)
Kočiš, Eduard, poslanec NR SR (2022-05-05):
Veľmi pekne ďakujem za slovo, pán podpredseda. Nadviažem na kolegu Tomáša, ale zároveň aj na kolegu Richtera, áno, tento zákon, ktorý bol prijatý prelomením prezidentského veta na minulej schôdzi, znamenal iba jedno. To, že úrad práce musí teraz rozhodnúť do 7 dní o výpovedi pre človeka, ktorý je ťažko zdravotne postihnutý a pracoval na nejakom pracovisku, aj na chránenej dielne, namiesto toho, aby to bolo do 30 dní. Pretože ak úrad práce nerozhodne do 7 dní, platí tá výpoveď bez možnosti odvolania. A to, že to tento zákon predostrel kolega Drdul, je iba také totálne chrapúnstvo, že človek, ktorý jednoducho patrí do tejto skupiny občanov alebo obyvateľov Slovenskej republiky, ide proti vlastným, ktorí vlastne tento zákon považujú za totálne diskriminačný, až totálne likvidačný. Čo sa týka osôb so zdravotne ťažkým postihnutím a ich starostlivosti, tak ako povedal kolega Richter, nie je nič lepšie, ako keď sa rodinný príslušník, buď mama, alebo otec stará o tak ťažko zdravotne postihnuté dieťa. Tu nejde o zdravotnú starostlivosť na osem hodín, ako si to niekto možno naivne myslí, ale jednoducho pri niektorých prípadoch je to až 24-hodinová starostlivosť. Nájdu sa aj prípady, kedy podľa stupňa odkázanosti od 2 do 6, to znamená, máme 5 stupňov odkázanosti, sú takíto klienti domovov sociálnych služieb alebo denných stacionárov. Ideálne je to, ak sú umiestňované do domova sociálnych služieb s ambulantnou formou starostlivosti, kde od 2 do 8 hodín môžu tráviť čas mimo svojho rodinného prostredia a ten dotyčný rodič má aspoň trošku času na nejakú osobnú psychohygienu alebo nejaké osobné voľno a dotyčnému klientovi, osobe s ťažkým zdravotným postihnutím, sa venuje, buď odborný, alebo vysokokvalifikovaný personál. Čiže tento zákon a navýšenie 1,4-násobku je naozaj veľmi dobrý a to, že takýto klienti budú aj naďalej žiť a vyrastať v rodine a nebudú do slova a do písmena odložení v dlhodobých domovoch sociálnych služieb, je naozaj dobré a toto by sme mali všetci podporovať.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za návrh hlasovalo 21, proti 45, zdržalo sa 60 poslancov, nehlasoval 1. Konštatujem, že bod 3 spoločnej správy sme neschválili.
Blanár Juraj, podpredseda NR SR (2022-03-15):
Ja ho upozorním rovnako, aj on aby nediskutoval. Spoločne vás poprosím, aby ste využili legitímne spôsoby komunikácie v Národnej rade, ktorý určuje práve rokovací poriadok. Pán poslanec Žiak, môžete reagovať na faktické poznámky.
Blaha, Ľuboš, podpredseda NR SR (2024-05-10):
Pani poslankyňa Zora Jaurová.
Laurenčík, Milan, podpredseda NR SR (2021-07-01):
Pán poslanec Jaromír Šíbl, nech sa páči.
Kaník, Ľudovít, poslanec NR SR (2010-12-08):
Automaty v dedinských krčmách, a keby sme ich spočítali, sú ich stovky a tisíce, sú omnoho nebezpečnejšie ako vysoko kontrolované a sofistikovane riadené a strážené kasíno. To je akože fakt. Je chybou, keď sa zameriavame na to, čo je najviditeľnejšie a cez ruky nám preniká, lebo tam sa rodí gamblerstvo. Tam sú tie dopady osudov najhoršie, keď naozaj v dedinke otec rodiny ide do krčmy, a tam presedí pri automate a prehrá celú výplatu. Na to sa treba zamerať a viem, že aj v minulom období sa tu sprísňovali podmienky pre kasína, ale absolútne sa prehliadalo to, čo sa deje v tých obyčajných dedinských krčmách a dedinských herniach. Tam treba pozornosť zamerať, tam sú tie dopady toho zla, ktoré sa tu popisujú, najväčšie.
M. Číž, podpredseda NR SR: (2008-01-30):
Teraz má slovo pán poslanec Pavlis aj spravodajca zároveň.
Grendel, Gábor, podpredseda NR SR (2021-10-01):
Pán poslanec Vetrák s faktickou poznámkou.
Bugár, Béla, podpredseda NR SR (2017-12-06):
Nech sa páči, prezentujme sa, hlasujme. (Hlasovanie.) Prítomných 132 poslancov, za 38, proti 85, zdržalo sa 9 poslancov. Konštatujem, že návrh pána poslanca nebol schválený. Nech sa páči.
Ďuriš Nicholsonová, Lucia, podpredsedníčka NR SR (2017-12-13):
Ďakujem. Chcem sa opýtať pána spravodajcu, či je niečo, čo by chcel dodať. Nie, nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslankýň Národnej rady Slovenskej republiky Simony Petrík a Zuzany Zimenovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov . Návrh zákona je pod tlačou 787 a návrh na jeho pridelenie na prerokovanie výborom je v rozhodnutí pod číslom 811. Nech sa páči, pani predkladateľka poslankyňa Simona Petrík predmetný návrh zákona uvedie.
K. Tóthová, poslankyňa: (2008-03-27):
Ďakujem za pozornosť.
Baláž, Radovan, poslanec NR SR (2018-06-20):
Nakoľko sme teda schválili bod č. 9 zo spoločnej správy, o bode č. 8 nebudeme hlasovať. Hlasovali sme o bodoch zo spoločnej správy. Teraz môžme pristúpiť k hlasovaniu o podaných pozmeňujúcich návrhoch. Ako prvá podala dva pozmeňujúce návrhy pani kolegyňa Kiššová. Pri prvom jej návrhu si dovoľujem upozorniť, že nakoľko sme schválili body zo spoločnej správy, nemôžeme hlasovať o jej prvom pozmeňujúcom návrhu.
Heger, Eduard, poslanec NR SR (2017-05-11):
Ďakujem pekne. Pán minister, vy ste veľký sympaťák. Ja si vážim, že ste vystúpili a naozaj vaše vystúpenie bolo úprimné, aspoň teda ja som ho tak vnímal. A pre mňa ste naozaj človek, ktorý hľadá riešenia, a vážim si to na vás. Teraz trošku k tým faktom, ktoré ste hovorili. Vysúťažilo sa za 1,9 mld., ale už aj dnes sa bavíme o tom, že je tu riziko, že sa nám to predraží, čelíme tomu. Takže tiež musíme vidieť, že či to, tá naozaj konečná cena bude, to uvidíme, či to nebude nakoniec niečo iné. Dostali sme za to cenu, no uvidíme, akú cenu dostaneme v Londýne za toto predraženie, ak tu nejaké nastane. Druhá vec, ktorú by som chcel podotknúť, lebo však kolegovia sa budú venovať ďalším parametrom, my sa tu dnes bavíme, ja by som chcel možno poukázať na tú argumentáciu, lebo vy nám hovoríte, stavajte nás, potrebujeme sa dostať do toho cieľa, potrebujeme vykupovať, potrebujeme vyriešiť tento problém. Súhlasím. Myslím, že všetci sa zhodneme na tom, že tento problém potrebujeme vyriešiť. Ale často sa tu bavíme o politickej kultúre, o tom, aká kultúra by tu mala byť. No tak vy môžete byť naozaj tým príkladom toho, že prinesiete ten príklad politickej kultúry, kde ukážeme: tak viete čo, toto a toto nastalo, nastalo to pre toto a pre toto, takto a takto sme urobili chybu a podobne, takúto možnosť, z toho chceme vyvodiť zodpovednosť, alebo čokoľvek proste. Ale nie že: tak viete čo, je tu problém, musíme ho vyriešiť, tak si to poďme schváliť. Čiže to tiež úplne podľa mňa nekorešponduje s tou rétorikou toho, že chceme, aby tu bola nejaká politická kultúra. Takže k tomuto. A posledné, k dlhovej brzde. Hovoríte, že bude potom k tomu prehľad. No osobne si myslím, že to by nemalo byť podmienkou len dlhovej brzdy, to by mala byť podmienka správ verejných financií. Že vždy by mal byť prehľad o tom, ako tie peniaze sú využité, aby sa nekúskovalo, že tu postavíme nejaký kilometer, tam potom, a vlastne je to veľmi nekoncepčne alebo pôsobí to chaoticky. Takže ja si myslím, že takýto postup by mal byť štandardný nielen pri dlhovej brzde. Ďakujem.
Bastrnák, Tibor, poslanec NR SR (2014-06-26):
Ďakujem pekne za slovo. Ja skôr pozitívne by som chcel reagovať na to. Samozrejme podporím tento zákon nielen kvôli tomu, že pôvodne som bol medzi tými, ktorí pracovali na tomto zákone, ale aj kvôli tomu, lebo som lekár. To, ako tu zaznelo, 80 % je alergikov rastie. A rastie ten počet. A vidíme dobre, že aké sú tie škody, koľko peňazí stojí liečba tých alergikov. A samozrejme vždy prevencia je oveľa dôležitejšia. Aj kvôli tomu pôvodne som skôr upriamil pozornosť na túto stránku, nie úplne presne na to, o čom teraz sa tu hádate, hoci iste aj to je dôležitá vec. Ale ja si myslím, že keď urobíme jeden možnože malý krok a neodstránime alebo nevyriešime všetky veci pritom, aj to je oveľa lepšie, ako keby sme zase hlasovali proti tomuto zákonu a s vodou by sme vyliali aj dieťa. Ďakujem pekne.
Fecko, Martin, poslanec NR SR (2016-04-20):
Áno, jasné.
Bugár, Béla, podpredseda NR SR (2018-06-14):
Na vystúpenie pána poslanca s faktickými poznámkami traja. Pán poslanec Dostál.
Jurinová, Erika, podpredsedníčka NR SR (2013-10-18):
Pán poslanec Záhumenský.
P. Hrušovský, predseda NR SR: (2005-05-18):
M. Cagala, poslanec: Ďakujem za slovo. Vážený pán predseda, kolegyne, kolegovia, len chcem doplniť pána kolegu Šulaja, že skutočne hovoril pravdu, ktorá o BMG je, bola a bude, samozrejme, nenávratná. Ja by som len chcel povedať, že taký podobný prípad bol v Čechách. Nechcem sa len poučiť z toho, čo je vedľa v republike, ale som presvedčený, že keby sa u nás bolo udialo to, čo sa urobilo v Čechách, keď skrachovali tiež takéto podobné subjekty, tak mohlo byť odškodnených už dávno minimálne 50 % ľudí, ktorí do týchto subjektov peniaze vložili. Čiže vláda konala v tom čase nekompetentne. Ďakujem pekne.
Ďuriš Nicholsonová, Lucia, podpredsedníčka NR SR (2017-03-30):
Končím všeobecnú rozpravu k tomuto bodu. Pýtam sa pána navrhovateľa, či chce zaujať stanovisko v záverečnom slove. Áno, je tomu tak. Nech sa páči.
Hrnčiar, Andrej, podpredseda NR SR (2017-12-13):
Pán poslanec Pčolinský.
Laurenčík, Milan, podpredseda NR SR (2022-02-15):
Na vaše vystúpenie evidujem tri faktické poznámky. Končím možnosť prihlásiť sa. Ako prvý pán poslanec Stanislav Mizík, nech sa páči.
J. Brocka, poslanec: (2001-11-09):
J. Migaš, predseda NR SR: Hlasujeme oddelene o návrhoch pána poslanca Maňku. Hlasujeme o prvom návrhu. Hlasujeme o prvom návrhu pána poslanca Maňku. Predložil dva návrhy. Teraz hlasujeme o prvom. (Hlasovanie.) Prítomných je 108 poslancov, za 31, proti 28, zdržalo sa 48, nehlasoval 1. Prvý návrh sme neschválili. Druhý.
B. Bugár, podpredseda NR SR: (2002-05-23):
(Hlasovanie.) Prítomných je 98 poslancov, za 70, proti 9, zdržalo sa 12, nehlasovalo 7. Konštatujem, že Národná rada sa rozhodla, že nebude pokračovať v prerokovaní tohto návrhu pána poslanca Galbavého. Teraz nasleduje hlasovanie o návrhu poslancov Národnej rady Slovenskej republiky Petra Osuského a Františka Šebeja na vydanie zákona, ktorým sa mení a dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 (tlač 1529). Spravodajcom je pán poslanec Kresák. Nech sa páči, máte slovo.
Grausová, Natália, poslankyňa NR SR (2017-02-03):
Ja tiež oceňujem tento návrh, len by som chcela ešte ako žena, ako matka požiadať, že či by sa nedalo prípadne v druhom čítaní rozmýšľať o tom, že ten 24. december, mne je vždy veľmi ľúto tých predavačiek, keď všetky ženy chystajú, varia, chystajú tie Vianoce a úbohé chudery predavačky musia sedieť a kasírovať tam a pracovať v obchodoch. Takže či by sa nedalo toto nieže do dvanástej, ale či by naozaj sa v tom druhom čítaní nedalo porozmýšľať o tom, aby celý ten deň, ja si myslím, že nikto neumrie. Každá domácnosť má chladničku väčšinou a jednoducho dokážu si kúpiť zásoby, čiže nikto by hladom nezomrel, keď by bol v ten deň zatvorený, ten obchod zatvorený. Ďakujem.
Bugár, Béla, podpredseda NR SR (2019-10-24):
Na vystúpenie pána poslanca jediná faktická, pán poslanec Fedor.
Tabak, Romana, poslankyňa NR SR (2022-10-05):
Ďakujem za slovo, pán predsedajúci. Príjemný dobrý deň vám prajem. Pán predseda, v rozprave nevystúpil žiadny poslanec. Dajte, prosím, hlasovať o návrhu uznesenia Národnej rady Slovenskej republiky tak, ako je uvedené v prílohe správy gestorského zahraničného výboru.
P. Paška, predseda NR SR: (2009-10-22):
(Hlasovanie.) 128 prítomných, 106 za, 1 proti, 20 sa zdržalo, 1 nehlasoval. Návrhy sme schválili. Pán poslanec Mikuš uvedie hlasovanie v prvom čítaní o návrhu pána poslanca Janiša na vydanie zákona č. 120/1993 Z. z. o platových pomeroch niektorých ústavných činiteľov. Je to tlač 1225. (Hlasovanie o n ávrhu poslanca Národnej rady Slovenskej republiky Stanislava Janiša na vydanie zákona, ktorým sa mení zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov.)
Paška, Pavol, predseda NR SR (2014-09-16):
Kolegyne, kolegovia, budeme pokračovať v rokovaní o programe 37. schôdze. Poprosím pána ministra financií Petra Kažimíra, aby uviedol v prvom čítaní vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony . Je to tlač 1123.
Viskupič, Marián, poslanec NR SR (2023-02-01):
Ďakujem pekne za slovo, pán predsedajúci. No, aby som reagoval, že prísť s daňovou brzdou ako samostatne. No viete, sú veci, ktoré majú ten potenciál, že teda ľuďom rozdávajú peniaze a proste poslanci ich radi, radi prijímajú. No toto je trošku, trošku zákon, ktorý, samozrejme, ľudia by mali že veľmi radi, ale zároveň je to veľké obmedzenie pre politikov, hej? Akože kto si vlastne sám odhlasuje, že teda nebude môcť zvyšovať dane, tým pádom nebude mať dostatok zdrojov na rôzne populistické riešenia. Čiže tá odpoveď je jasná, hej, ako ste ju nadniesli. Takéto niečo si skutočne ani v predvolebnom čase nenájde akože tú väčšinu. A práve preto vlastne aj my sa snažíme robiť všetko pre to, aby sa to dalo ako celý balík, hej? Aby sa proste urobili aj tie iné zmeny, lebo zasa treba povedať, že ak sa tu bavíme o teda urobení vlastne tých ďalších zmien, ktoré sú potrebné, ony ale všetky v takom tom úplnom zjednodušení, hej, keď to tak poviem, ony sú uvoľňujúce z pohľadu vlády. Zjednodušia situáciu vlády, znížia tú potrebnú množinu úspor a jednoducho akoby skomfortnia tú pozíciu vlády, hej? Samozrejme, ja tu teraz nehovorím, že existujúce alebo rozumné riešenie, alebo vôbec prijateľné riešenie je vyrovnaný rozpočet pre budúci rok, to, samozrejme, je nemožné, to sa tu zhodneme všetci, ako tu sedíme. Ale zároveň treba povedať a to je možno trošku aj odpoveď pánovi Habánkovi, je, že nová vláda, nech bude akákoľvek, zase aj podľa existujúceho platného znenia má dva roky výnimku z uplatňovania proste tých najvyšších sankcií. Takže, samozrejme, nová vláda nebude zaviazaná, ani keď sa nič nestane, vyrovnaným rozpočtom, hej? Takže ono to sú tam... (Prerušenie vystúpenia časomerom.)
Šutaj Eštok, Matúš, minister vnútra SR (2024-02-06):
Našťastie tých Matúšov vo vláde nie je až tak veľa, takže, pán predseda, predsedajúci, nič sa nestalo. Dámy a páni, vážení, vážené pani poslankyne, vážení páni poslanci, dovoľte mi moje dnešné vystúpenie, keďže počas prerokovávania tých trestných kódexov tu som strávil pár hodín, niečo som si vypočul ešte aj, keď som mal čas, venovať to moje dnešné vystúpenie, ak sa nenahnevajú opoziční kolegovia zo strany kresťanského demokratického hnutia a zo strany SaS primárne hnutiu Progresívne Slovensko. Pretože vy ste tu najviac vystupovali a myslím si, že ani na aktívnych stretnutiach mladých zväzákov by to nevyzeralo ináč, tak si dovolím trošku pozornosti venovať vám. Pretože som si úprimne myslel aj po tom všetkom, ako ste nás hrdo volali spoločne vládnuť, ako ste nás do poslednej chvíle lámali, aby sme spolu s vami a kolegami s SaS a KDH vytvorili vládnu koalíciu, ako ste tak silno chceli, aby dokonca predseda vlády bol Peter Pellegrini, kedy ste ponúkali nám všetko možné, pretože vám tak záležalo na tom, aby ste spoločne vládli. Samozrejme, tak teším sa, že nám takto sympatizujete a že ste nás takto chceli, že ste chceli aby predsedom vlády bol Peter Pellegrini, chápem. Myslel som si po tom všetkom, že budete ozaj stranou, ako ste sľubovali v predvolebnej kampani, že budete stranou plnou odborníkov, že prinesiete novú politickú kultúru... (Rečníkovi zlyhal mikrofón.)
B. Bugár, podpredseda NR SR: (2002-07-02):
(Hlasovanie.) Prítomných 110 poslancov, za návrh 102, zdržalo sa 7, nehlasoval 1. Konštatujem, že sme schválili vládny návrh novely zákona č. 70/1998 Z. z. o energetike. Ďakujem, pán spravodajca. Budeme pokračovať hlasovaním o vládnom návrhu zákona o vykonávaní medzinárodných sankcií zabezpečujúcich medzinárodný mier a bezpečnosť (tlač 1525). Spoločným spravodajcom je pán poslanec Bartoš. Nech sa páči, môžeme pristúpiť k jednotlivým hlasovaniam. S. Bartoš, poslanec: Ďakujem pekne. Gestorský výbor odporúča hlasovať o návrhoch výborov Národnej rady, ktoré sú uvedené v spoločnej správe, o bodoch 1 až 3 spoločne s odporúčaním schváliť ich.
Čepček, Martin, poslanec NR SR (2021-11-09):
Ďakujem pekne. Ja chcem pár slovami povedať, nebudem to naťahovať veľmi dlho, ale je smutné, že táto debatu tu je hlavne o tom, či o tom môžu hovoriť muži. Samozrejme, že áno, lebo aj otcovia sú otcovia tých detí, ktoré sa mohli alebo môžu narodiť. Z vlastnej skúsenosti mám zážitok, keď lekári, resp. genetici chceli silou mocou, aby moja manželka si dala dieťa preč, lebo mali na to svoje dôvody a dôvod tam nebol, lebo môj syn má momentálne 15 rokov a nevidno, že by mal nejaký dôvod zdravotný na to, aby ho nejakým spôsobom dali preč. Je smutné, že hlavné pohoršenie, ževraj zákon je neúprimný, lebo miesto pomoci ženám, údajne zakazuje, ale opak je pravdou. Konečne pani poslankyňa Záborská povedala na rovinu, o čom je ten zákon. Je to smutné. Dnes nemá kto s profesionálnych konzervatívnych politikov povedať, potrat je holé zlo, a preto musí byť eliminované. Zákony musia učiť ľudí rozlišovať dobro od zlého. Pri hlasovaní o mojom zákone som urobil nováčikovskú chybu, pri mojom predložení návrhu zákona, kde pri hlasovaní, ktoré navrhovala pani poslankyňa Bittó Cigániková, zo 127 prítomných poslancov za jej návrh hlasovalo 63. Za môj 64, ale bol tam návrh, aby sa nepokračovalo v rokovaní. No nabudúce takúto chybu asi nespravím a ak bude potrebné, takýto návrh zákona predložiť znovu, tak ho predložím. Vôbec sa nebojím hejterskej kampane a už to horšie, ako to bolo, nemôže byť. Žasnem, s akou vážnosťou liberálna strana obhajuje komunisticky zákon. Každému z vás, páni poslanci a pani poslankyne, som dal pred pár mesiacmi knihu, ktorá sa zaoberala históriou umelých potratov. Táto kniha sa volala Licencia na zabíjanie, tam je jasne povedané, kto za zákony, ktoré začali zabíjať nenarodené deti, kto to zaviedol, že to bolo zavedené v Rusku. A je zarážajúce, s akou vážnosťou obhajujú liberáli tento komunisticky návrh zákona, resp. tento zákon. Vážení kolegovia a kolegyne, ktorí bojujete s mafiou, nebojte sa nenarodených detí bez hlasu. Novela nič nemení, žiaden potrat sa nezakazuje, len žena získa pár hodín, aby sa mohla dobre rozhodnúť a milosrdne zachrániť dva životy. Fyzicky dieťa a psychicky svoj vlastný život. Ďakujem.
J. Laššáková, poslankyňa: (2007-09-04):
Fakt je ten, že takýmito vyhláseniami rôznymi nie my, ale vy zneisťujete verejnosť a skutočne robíte z pripravovaného zákona o sociálnom poistení strašiaka. Ja si myslím a mrzí ma, pán poslanec, pretože som vás považovala za seriózneho odborníka, že ste sa znížili aj vo svojom vystúpení, aj teraz, že preberáte z bulváru rôzne klebety a tie sa snažíte prezentovať ako argumenty vyjadrujúce neschopnosť pani ministerky. Ďakujem. (Potlesk.)
Šipoš, Michal, poslanec NR SR (2024-06-14):
Ďakujem veľmi pekne. Vážené pani poslankyne, vážení páni poslanci, do legislatívneho procesu predkladám za skupinu poslancov návrh zákona, ktorým sa mení a dopĺňa zákon č. 300/2005 Z. z., je to Trestný zákon v znení neskorších predpisov. V predkladanom návrhu zákona zavádzame do Trestného zákona nový trestný čin, a to je trestný čin hanobenia štátnych symbolov Slovenskej republiky a symbolov Európskej únie. Navrhovaná právna úprava je vo veľkej miere inšpirovaná Nemeckom. Štátnymi symbolmi Slovenskej republiky sú štátny znak, štátna vlajka, štátna pečať a štátna hymna. Za symboly Európskej únie sa považuje vlajka a hymna. Horná hranica trestnej sadzby sa navrhuje na tri roky, obdobne ako pri trestnom čine výtržníctva. Ďakujem za pozornosť a zároveň sa hlásim do rozpravy.
Beblavý, Miroslav, poslanec NR SR (2015-06-30):
Ďakujem pekne. Keďže môžem nadviazať, keďže môžem nadviazať na kolegov, dovoľte mi pripomenúť, že zmysel opravy v treťom čítaní, ktorá sa ani nerozdáva, robí sa na mieste, je naozaj oprava zjavných pisárskych chýb. Nie je to nič komplikovanejšie ako to, lebo inak by sme tu o tom nemohli hlasovať. Ja musím povedať, že dokonca aj u kolegu Poliačika to nie je v poriadku, aby sme hlasovali o tom, čo navrhol, akokoľvek mu vecne rozumiem a vecne s ním aj súhlasím, čo navrhol, ale tiež to sem nepatrí, do tretieho čítania. Pýtam sa, čo vám okrem vlastnej arogancie bráni vrátiť to do druhého čítania, tam to štandardne opraviť a odhlasovať. Čo okrem vašej arogancie? Máte dosť hlasov, máte ich tu 83, zákon čakal viac ako týždeň na hlasovanie, môže počkať ešte 24 hodín, nič sa nestane. Pán predseda, a teraz vám to poviem v dobrom, pánovi Paškovi trvalo sedem rokov svojho predsedovania, kým sa stal absolútne arogantným človekom, ktorý robil heslo „Vyhraj voľby, môžeš všetko.“ Aby ste sa vy za trištvrte roka nedostali do toho istého bodu, vám neprajem. A chcem vás poprosiť, aby ste na tomto demonštrovali, že to bude inak, že štandardne ako parlament, odhlasujte si, čo chcete, keď na to máte väčšinu, ale urobte to normálnou procedúrou, lebo inak už tento parlament je absolútny trhací kalendár, kde nemá význam sa zúčastniť na hlasovaní, a ja chcem týmto aj vyzvať všetkých kolegov, ktorí ešte majú legislatívny proces a zákony v najmenšej úcte, aby, ak pôjdeme teraz hlasovať o tomto zákone, aby sa ho nezúčastnili, vstali a demonštratívne odišli, pretože ak toto prijmeme, potom už sme tu naozaj len hlasovací panáci, ktorým možno predostrieť čokoľvek akokoľvek nekvalitné. A teraz to nesúvisí nejako s tým, či vecne súhlasím alebo nesúhlasím s tým návrhom, ktorý je zlý, ale to s tým naozaj nijak nesúvisí. A poprosím vás, pán predseda, ak ma na budúce budete chcieť poučovať, ja to prijmem, ale predovšetkým si zabezpečte kvalitný legislatívny proces v tomto parlamente, lebo na to tu sme a za to ste vy platený. Potom poučujte poslancov kvôli nejakým politickým vyjadreniam. (Reakcia z pléna.) Ďakujem veľmi pekne.
Laurenčík, Milan, podpredseda NR SR (2020-04-20):
Ďakujem pekne. Prosím, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Konštatujem že nie, preto vyhlasujem všeobecnú rozpravu za skončenú. Predpokladám, že pán minister ani pán spravodajca sa k rozprave vyjadrovať nebudú. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z . Vládny návrh zákona je pod tlačou 67. Návrh na jeho pridelenie na prerokovanie výborom je v rozhodnutí č. 66. Prosím podpredsedu vlády a ministra financií Slovenskej republiky pána Eduarda Hegera, aby vládny návrh zákona uviedol. Pán minister, máte slovo.
Ďurica, Ondrej, poslanec NR SR (2021-10-06):
Ďakujem za slovo. Takisto ďakujem kolegovi Tarabovi za svetlo, ktoré vniesol do tejto situácie, pretože po mnohých faktických poznámkach a po mnohých diskusiách a rozpravách sa tu akosi stráca celková tá pointa a ten základ, na ktorom je postavený prípadný úspech alebo neúspech navrhovaných zákonov. Naozaj je čas asi úplne jasne a nahlas pomenovať veci a povedať, že v hodnotových otázkach a v návrhoch, ktoré naozaj sú postavené na hodnotovom základe a snažia sa pomôcť rodinám, deťom, na tom všetkom sa zhodneme, na tom všetkom vieme veľa porozprávať, ale dôležité je to, aby pri hlasovaní jednoducho bola jasná podpora a bol jasne daný signál, či ten poslanec, alebo to dané konzervatívne krídlo len rozpráva, alebo aj hlasuje a konkrétnymi krokmi pomôže, aby tento návrh zákona bol prijatý. Mňa veľmi vyrušuje to, že je tu časť poslancov v Národnej rade a bez ohľadu na to, či sú z koalície, z opozície, ktorí veľmi pekne rozprávajú, veľmi veľa toho nasľubovali v týchto témach, ale keď príde, ako sa hovorí na Slovensku, k lámaniu chleba, tak nedokážu proste stáť za tým svojím názorom. A bolo to tu dnes povedané práve kolegom Tarabom. Ja si dám tú námahu, hoci to nie je môj štýl, ale ja naozaj tu asi poskladám a postrihám jedno minútové video, kde tieto veci budú absolútne jasne dané do svetla, aby sme pochopili na Slovensku, prečo tieto veci neprechádzajú a prečo naopak, druhá strana má takú ľahkú cestu k úspe... (Prerušenie rokovania časomerom.)
Šimečka, Michal, podpredseda NR SR (2023-12-13):
Ďakujem veľmi pekne. Ďalší do rozpravy je prihlásený pán poslanec Štefunko, ktorý tu ale nie je, je ospravedlnený, takže prepadáva v poradí. Ďalší prihlásený v poradí je pán Šipoš, ktorý tiež je ospravedlnený. To znamená, že vystúpi pán poslanec Mikulec, ktorého tu teda tiež nevidím v sále, hoci tu pred chvíľou bol, takže tiež prepadáva v poradí. A vystúpi pán poslanec Krajčí.
Laššáková, Jana, podpredsedníčka NR SR (2015-05-26):
Pán poslanec Viskupič.
Grendel, Gábor, podpredseda NR SR (2022-05-20):
Pán poslanec Marián Viskupič.
Náhlik, Peter, poslanec NR SR (2024-04-24):
Vážený pán predsedajúci, v rozprave vystúpilo päť poslancov – pani poslankyňa Jaurová a Kleinert, páni poslanci Dostál, Hajko a Pročko. Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 4 s odporúčaním gestorského výboru schváliť.
P. Hrušovský, predseda NR SR: (2003-07-04):
(Hlasovanie.) 128 prítomných, 121 za návrh, 5 sa zdržalo, 2 nehlasovali. Návrh zákona sme do druhého čítania schválili. Ďalší návrh.
Pčolinský, Peter, podpredseda NR SR (2022-11-10):
S faktickou ešte pán poslanec Dostál.
Danko, Andrej, podpredseda NR SR (2024-01-19):
Pani poslankyňa Kolíková.
P. Paška, predseda NR SR: (2010-06-10):
(Hlasovanie.) 109 prítomných, 98 bolo za, 1 proti, 6 sa zdržalo, 4 nehlasovali. Vyslovili sme súhlas so skráteným legislatívnym konaním o návrhu zákona. Ešte pani poslankyňa Košútová uvedie hlasovanie, a to o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Je to tlač 1550.
Pčolinský, Peter, podpredseda NR SR (2022-12-13):
Ďakujem pekne. Prerušujem rokovanie o tomto bode programu. A ešte si prejdeme jeden pána ministra financií, v zastúpení ministra spravodlivosti, o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh vlády je pod tlačou 1337. Pán minister spravodlivosti, nech sa páči, keďže zastupujete ministra financií, dávam vám slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1337.)
A. Belousovová, podpredsedníčka NR SR: (2007-03-29):
Ďalší do rozpravy prihlásený bol pán poslanec Lipšic. Pán poslanec Lipšic, máte slovo.
Bittó Cigániková, Jana, poslankyňa NR SR (2022-06-23):
Richard, napriek tomu, že súhlasím, tak chcem poprosiť o podporu tohto zákona aj v prípade, že nebudú splnené úplne všetky body, tak ako si predstavujete, oni, asi, asi nie je zákon, ktorý je taký teda, že vyhovuje úplne všetkým, to je pochopiteľné. A chcem povedať, že úplne súhlasím, čo sa týka pacientskych organizácií, my im v podstate nijako neumožňujeme iné financovanie, ak oni nemôžu inak prežiť, ako tak, že ich vlastne financujú sčasti výrobcovia liekov, ale je fér povedať, že oni sa tým nejako netaja, oni normálne deklarujú a nemajú problém ani zverejniť, odkiaľ presne ako sú financovaní a veľmi radi by boli financovaní inak, len my sme im to ešte neumožnili napriek sľubom. A ja chcem povedať, ja som sa o tomto aj s Marekom Krajčím bavila, verím, že potvrdí, že aj on povedal, že je naklonený tomu, aby boli naspäť zaradení do procesu rozhodovania aj pacienti v prípade, že niekde a môžme sa dohodnúť kde, zverejnia svoje financovanie. To je všetko, že aby to bolo transparentné. Čiže toto chcem, aby verejne zaznelo. Takýto prísľub zo strany pána Krajčího padol a ja aj rozumiem tomu, tej požiadavke, aby sme túto informáciu mali. Je dobré, keď vieme, kto nejakým spôsobom sa vyjadruje, čiže tuto jednoznačne podpora, ale napriek tomu, že zrejme nepadnú úplne všetky pozmeňováky, ktoré by si si prial, tak ja by som sa naozaj veľmi tešila, keby ste podporili ten, aj, aj dokonca padnú aj pozmeňováky, s ktorými ja zásadne nesúhlasím napríklad, ale ten zákon ako taký, ako celok je prínosný aj v tejto podobe pre pacientov a bude znamenať viac liekov pre pacientov a to predsa chceme všetci. Takže za mňa toľko. Ďakujem.
Szőllős Ján, poslanec NR SR (2021-09-28):
Vážený pán predsedajúci, v rozprave k uvedenému návrhu zákona vystúpil jeden poslanec, pani poslankyňa Zemanová. V rozprave bol podaný pozmeňujúci návrh pani poslankyne Zemanovej. Dajte, prosím, hlasovať o tomto návrhu.
Danko, Andrej, predseda NR SR (2017-04-04):
Prosím, prezentujme sa, hlasujeme. (Hlasovanie.) Prítomných 142 poslancov, za 61, proti 38, zdržalo sa 43. Konštatujem, že sme uvedený návrh neschválili, a teda nebudeme pokračovať v rokovaní o návrhu zákona. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach, tlač 492. Dávam slovo členovi výboru pre hospodárske záležitosti poslancovi Róbertovi Pucimu, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 492.)
Figeľ, Ján, podpredseda NR SR (2013-05-23):
Ďakujeme aj my. Ďalším rečníkom s interpeláciou v rozprave je Viliam Novotný. Nech sa páči.
Ďuriš Nicholsonová, Lucia, podpredsedníčka NR SR (2016-10-25):
S reakciou na faktické poznámky pán poslanec Matovič.
Ďuriš Nicholsonová, Lucia, podpredsedníčka NR SR (2019-01-29):
Pán poslanec Pčolinský.
P. Paška, predseda NR SR: (2008-07-02):
(Hlasovanie.) 139 prítomných, 60 za, 71 proti, 8 sa zdržalo. Tento návrh sme neprijali.
Matovič, Igor, poslanec NR SR (2016-04-26):
Začnem tak nezvyčajne od konca, aby teda to bolo živé. Pán Janckulík, povedali ste: „Nikomu nie som zaviazaný, nikomu nie som nič dlžný.“ No a práve to je ten problém, že vy si neuvedomujete, že keď raz svojim voličom, a vy ste to mnohokrát povedali svojim voličom aj verejne, aj na Facebooku, že nepôjdete v žiadnom prípade so SMER-om, že ste svojim voličom zaviazaný a ste im dlžný splniť ten váš verejný sľub. A keď vy to hovoríte, že to teraz už neplatí, tak to je ten problém. To je ten štandardný politik, ktorý kašle na to, čo sľúbi svojim voličom pred voľbami. A keď hovoríte, že vy nás tu urážate. Ja vás neurážam, keď od vás vyžadujem, aby ste iba splnili to, čo ste svojim voličom pred voľbami sľúbili. Iba štandardní politici považujú niekoho, kto od nich vyžaduje, aby plnil svoje sľuby voči voličom, za urážku. Čiže stali ste štandardným politikom a mne je to ľúto. Pán Blanár, hovoríte, že je nedôveryhodné, v programovom vyhlásení vlády Ivety Radičovej také niečo nebolo. Veľmi dobre viete, že sme boli takým len apendixom vlády Ivety Radičovej, od ktorého sa vyžadovalo len hlasovať za veci, ktoré tam boli. A vy ste neurobili ani stotinu protikorupčných opatrení, ako urobila Iveta Radičová jedno jediné, a to je zverejňovanie zmlúv na internete. Keď hovoríte a opakujete, že zlodej nikdy neuverí zlodejovi, že nekradne, ja vám, pán Blanár, iba opakujem. Ja nie som zlodej, čiže do zrkadla. A pán Binder. Jeden deň chváliť, druhý deň neviem čo, ôsme Božie prikázanie, že som niečím, asi teda tým, že som povedal alebo súhlasil, že deti by mali byť, alebo teda študenti by mali povinne chodiť do Osvienčimu. Podľa mňa to je správne. Ale teda neviem, čo ste teda ako mysleli, asi aké teda Božie prikázanie. Zrejme také, že miluj Kotlebu svojho. Ale ja také Božie prikázanie nevyznávam. Pán Uhrík, tá špornička bola myslená trošku inak, ale málo času mám, tak si to prejdeme osobne.